เรื่องร้องเรียน (ร้องเรียน) วันที่ 2023-04-21 02:30:04 — แขวงเสาชิงช้า เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016385

ขอเสนอความคิดเห็นเกี่ยวกับการเรียกเก็บเงินค่าธรรมเนียมการเก็บและขนสิ่งปฏิกูล ของรถสูบสิ่งปฏิกูล (ดูดส้วม) สำนักงานเขตทุ่งครุ กรุงเทพมหานคร ปัจจุบันประชาชนพบว่าการเรียกเก็บเงินค่าธรรมเนียมการเก็บและขนสิ่งปฏิกูล ของรถดูดสิ่งปฏิกูล (ดูดส้วม) สำนักงานเขตทุ่งครุ กรุงเทพมหานคร แจ้งราคาไว้ 500 บาท (ห้าร้อยบาทถ้วน) ซึ่งพอเจ้าหน้าที่และผู้ควบคุมรถสูบสิ่งปฏิกูล (ดูดส้วม) ออกปฏิบัติงาน ได้แจ้งการเรียกเก็บเงินค่าธรรมเนียมการเก็บและขนสิ่งปฏิกูล ของรถสูบสิ่งปฏิกูล (ดูดส้วม) ดังนี้ ถ้าชำระค่าธรรมเนียมการเก็บราคา 500 บาท (ห้าร้อยบาทถ้วน) จะอยู่ได้เพียงอาทิตย์เดียว ก็จะเกิดปัญหาส้วมเต็มเร็ว และถ้าชำระค่าธรรมเนียมการเก็บราคา 1,500 บาท (หนึ่งพันห้าร้อยบาทถ้วน) ส้วมจะเต็มช้า หรืออยู่ได้ประมาณ 3 เดือน ถึงต้องเรียกรถดูดสิ่งปฏิกูล (ดูดส้วม) มาอีกครั้ง และจะไม่ได้ออกใบเสร็จรับเงินค่าธรรมเนียมสูบสิ่งปฏิกูลให้ ดังนั้นประชาชนจึงมีความคิดเห็นว่าทางหน่วยงานที่เกี่ยวข้อง หรือทางกรุงเทพมหานคร ควรกำหนดการเรียกเก็บเงินค่าธรรมเนียมการเก็บและขนสิ่งปฏิกูล ของรถสูบสิ่งปฏิกูล (ดูดส้วม) ของสำนักงานเขต แต่ละสำนักงานเขตให้ชัดเจน และให้สำนักงานเขตกำหนดการเรียกเก็บเงินค่าธรรมเนียมการเก็บและขนสิ่งปฏิกูล ของรถสูบสิ่งปฏิกูล (ดูดส้วม) ให้เป็นมาตรฐานเดียวกันทุกเขตในพื้นที่กรุงเทพมหานคร เพื่อให้ประชาชนได้รับความเป็นธรรมในด้านราคา อยู่ในเกณฑ์ที่เหมาะสม และเพื่อควบคุมป้องปรามมิให้ประชาชนโดยส่วนรวมถูกเอารัดเอาเปรียบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata